12. ฐานะการเงินและผลการดำเนินงาน

  12.1 งบการเงิน

  (ก ) รายงานของผู้สอบบัญชีและสรุปการแสดงความเห็นของผู้สอบบัญชี

  รายงานของผู้สอบบัญชีรับอนุญาต จากบริษัท สำนักงาน เอินส์ท แอนด์ ยัง จำกัด
  สำหรับงบการเงินสิ้นสุด ณ วันที่ 31 ธันวาคม 2546 และจากบริษัท สำนักงาน เอสจีวี ณ ถลาง
  จำกัด สำหรับงบการเงินสิ้นสุด ณ วันที่ 31 ธันวาคม 2545 และปีก่อนหน้า
  ผู้สอบบัญชีรับอนุญาตได้แสดงความเห็นโดยให้การรับรองแบบไม่มีเงื่อนไขต่องบดุลรวม,
  งบกำไรขาดทุนรวม, งบแสดงการเปลี่ยนแปลงในส่วนของผู้ถือหุ้นรวม
  และงบกระแสเงินสดรวมของ บริษัท ปูนซีเมนต์นครหลวง จำกัด (มหาชน) และบริษัทย่อย
  ว่างบการเงินข้างต้นแสดงฐานะการเงินและผลการดำเนินงานและกระแสเงินสด
  โดยถูกต้องตามที่ควรในสาระสำคัญตามหลักการบัญชีที่รับรองทั่วไป

  (ข) ตารางสรุปงบการเงิน

-   ตารางสรุปงบดุลรวม

-   ตารางสรุปงบกำไรขาดทุนรวม

-   ตารางสรุปงบกระแสเงินสดรวม

-   ตารางสรุปอัตราส่วนทางการเงิน

  บริษัทฯได้มีการจัดประเภทรายการบัญชีในงบการเงินสำหรับปีสิ้นสุดวันที่ 31 ธันวาคม 2545 ใหม่
  เพื่อให้สอดคล้องกับการจัดประเภทรายการบัญชีของปีปัจจุบัน
  ซึ่งไม่มีผลกระทบต่อกำไรสุทธิหรือส่วนของผู้ถือหุ้นตามที่ได้รายงานไปแล้ว

[]

[]

[]

[]

  12.2 คำอธิบายและการวิเคราะห์ฐานะการเงินและผลการดำเนินงาน

[]

  รายได้

  บริษัทและบริษัทย่อยมีรายได้โดยรวมในปี 2546 เป็นจำนวนเงิน 17,566 ล้านบาท เพิ่มขึ้น 199
  ล้านบาทหรือร้อยละ 1 เปรียบเทียบกับปี 2545 ซึ่งประกอบด้วย

  []

  รายได้จากการขาย

  []รายได้จากการขายในปี 2546 เป็นจำนวนเงิน 17,469 ล้านบาทหรือร้อยละ 99
  ของรายได้รวม ซึ่งเพิ่มขึ้นจากปีก่อนเป็นจำนวน 628 ล้านบาทหรือร้อยละ 4
  รายได้จากการขายของบริษัทย่อยอื่นลดลง 41% จากปี 2545
  โดยมีการเปลี่ยนแปลงหลักเนื่องจาก ปี 2546 บริษัทฯไม่มีรายได้จากบริษัท
  กระเบื้องหลังคาตราเพชร จำกัด ซึ่งเป็นบริษัทย่อย
  และบริษัทฯได้ขายเงินลงทุนในบริษัทดังกล่าวให้แก่บุคคลภายนอก เมื่อวันที่ 26 ธันวาคม 2545

  รายได้อื่น

  บริษัทฯมีรายได้อื่นในปี 2546 เป็นจำนวน 97 ล้านบาท ลดลงจากปีก่อนโดยรวมเป็นจำนวน 429
  ล้านบาท โดยมีการเปลี่ยนแปลงหลักเนื่องจากในปี 2545
  บริษัทฯได้บันทึกกำไรจากการขายเงินลงทุนในบริษัทย่อยแห่งหนึ่งเป็นจำนวนเงิน 324 ล้านบาท

  จากโครงสร้างรายได้ข้างต้นร้อยละ 83
  ของรายได้จากการขายรวมเป็นรายได้จากธุรกิจปูนซีเมนต์ ซึ่ง เป็นธุรกิจหลักของบริษัทฯ ในปี
  2546 ยอดขายสุทธิของปูนซีเมนต์ชนิดผงและชนิดเม็ดเพิ่มขึ้นจากปีก่อน คิดเป็น ร้อยละ 11
  โดยการเพิ่มขึ้นเป็นผลจากการเพิ่มขึ้นของราคาขายทั้งภายในประเทศและต่างประเทศ
  โดยราคาขาย ปูนซีเมนต์เฉลี่ยภายในประเทศเพิ่มขึ้นร้อยละ 25
  และราคาขายปูนซีเมนต์เฉลี่ยต่างประเทศเพิ่มขึ้นร้อยละ 18

  ค่าใช้จ่าย

  จากการปรับปรุงกระบวนการผลิตและการดำเนินการควบคุมต้นทุนผลิตที่มีประสิทธิภาพ บริษัทฯ มี
  ต้นทุนสินค้าที่ขายและค่าใช้จ่ายรวมในปี 2546 เป็นจำนวนเงิน 12,720 ล้านบาท ลดลงจากปี
  2545 คิดเป็นร้อยละ 8 โดยสรุปต้นทุนและค่าใช้จ่ายโดยรวมดังนี้

[]

  การเปลี่ยนแปลงในต้นทุนขายโดยรวมเปรียบเทียบกับปีก่อนลดลง
  ปัจจัยหลักเนื่องจากปริมาณการขายปูนซีเมนต์ที่ลดลง
  และการดำเนินการควบคุมต้นทุนผลิตที่มีประสิทธิภาพ
  รวมถึงการนำพลังงานทดแทนจากกากอุตสาหกรรมและเกษตรกรรมมาใช้เป็นเชื้อเพลิงในการผลิตปูนซีเมนต์

การเปลี่ยนแปลงลดลงของค่าใช้จ่ายทางการเงินและดอกเบี้ยจ่าย เป็นผลเนื่องจากการลดลงของเงินกู้ยืม ทั้งระยะสั้นและระยะยาว

  จากรายได้ที่เพิ่มขึ้นและต้นทุนดังกล่าวข้างต้น บริษัทฯมีกำไรสุทธิรวมในปี 2546 เป็นจำนวน
  3,288 ล้านบาท เปรียบเทียบกับ 2,599 ล้านบาทในปี 2545 เพิ่มขึ้นคิดเป็นร้อยละ 27

  ฐานะการเงินของบริษัทฯ ณ วันที่ 31 ธันวาคม 2546 โดยรวมเปรียบเทียบกับ ณ วันที่ 31
  ธันวาคม 2545 ดังนี้

[]

ส่วนประกอบของสินทรัพย์ที่สำคัญ มีดังนี้

[]

สินทรัพย์รวม

  สินทรัพย์หมุนเวียนเพิ่มขึ้นมีปัจจัยหลักจากการเพิ่มขึ้นของเงินสด,
  เงินฝากธนาคารและเงินลงทุนระยะสั้น จากผลประกอบการในปี 2546

  หนี้สินรวม

  ณ วันที่ 31 ธันวาคม 2546 บริษัทฯมีหนี้สินรวม 3,456 ล้านบาท ลดลงจากปีก่อนเป็นจำนวน
  399 ล้านบาท เนื่องจากการลดลงของหนี้สินหมุนเวียน
  อันได้แก่เงินกู้ยืมระยะสั้นจากสถาบันการเงินเป็นปัจจัยหลัก

ส่วนของผู้ถือหุ้น

  ณ วันที่ 31 ธันวาคม 2546 ส่วนของผู้ถือหุ้นมีจำนวน 17,799 ล้านบาท
  เพิ่มขึ้นจากปีก่อนเป็นจำนวนเงิน 1,030 ล้านบาท ซึ่งเป็นผลหลักมาจากผลประกอบการของปี
  2546

  เมื่อวันที่ 11 ธันวาคม 2546
  ที่ประชุมคณะกรรมการบริษัทฯมีมติอนุมัติให้ซื้อหุ้นคืนเพื่อวัตถุประสงค์ในการบริหารเงินสดคงเหลือที่เป็นสภาพคล่องส่วนเกินของบริษัทฯ
  ในวงเงินไม่เกิน 3,200 ล้านบาท โดยจะซื้อหุ้นทุนคืนเป็นจำนวนไม่เกินจำนวน 12.5 ล้านหุ้น
  หรือคิดเป็นร้อยละ 5 ของหุ้นที่ออกและจำหน่ายได้แล้วทั้งหมดของบริษัทฯ
  โดยกำหนดระยะเวลาการซื้อหุ้นทุนคืนตั้งแต่วันที่ 26 ธันวาคม 2546 ถึงวันที่ 25 มิถุนายน 2547
  และระยะเวลาจำหน่ายหุ้นทุนที่ซื้อคืนตั้งแต่วันที่ 26 ธันวาคม 2547 ถึงวันที่ 25 มิถุนายน 2550
  (ภายหลัง 6 เดือนนับแต่การซื้อหุ้นคืนเสร็จสิ้น แต่ต้องไม่เกิน 3 ปี) ในกรณีที่บริษัทฯ
  จำหน่ายหุ้นไม่หมดภายในระยะเวลาที่กำหนด
  บริษัทฯจะลดทุนที่ออกและชำระแล้วลงโดยวิธีตัดหุ้นทุนที่ซื้อคืนและยังไม่ได้จำหน่ายที่เหลืออยู่ ณ
  วันที่ 31 ธันวาคม 2546 บริษัทฯยังไม่ได้ดำเนินการซื้อหุ้นคืนดังกล่าว

การเปลี่ยนแปลงอัตราส่วนทางการเงินของปี 2546 เปรียบเทียบกับปี 2545 และปี 2544 ได้แสดงไว้ตามตาราง (ค) ข้างต้น